
Saxa lognuntur. 


Când treci în goana trenului de-a 
lungul Târnavelor și ajungi aproape de 
zarea Blajului, privirile ţi se opresc se- 
toase asupra unei câmpii întinse. E li- 
nişte acum de-asupră-i. Turmele-și trăesc 
în tihnă vieața idilică în ierburile ei. 
Acum șaizeci de ani însă acest câmp 
din preajma gloriosului orășel era icoana 
cea mai mândră a istoriei noastre. Ne-o 
spun istoricii şi ne-au spus-o cu graiu 
viu părinţii noştri, martori și părtași ai 
acelei vremi. Şi e cu neputinţă, ca tre- 
când pe lângă acel loc să nu ne desco- 
perim cu evlavie, să nu tresărim de 
mândrie şi să nu vedem cu ochi vii în- 
treaga icoană măreaţă de odinioară. 


Parecă vedem mulţimea de români 
despre care istoricul ne spune că veniă 
„din cele mai depărtate părţi ale ţării, 
cu merinde în spate; eu pieptul aprins 
de dorul libertăţii naţionale; cu tânării 
conducători în frunte; în frunte şi cu 
preoţii cei mulţi, cari erau adevărații 
păstori ai poporului ; cu speranţa în Dum. 
nezeu şi întrun viitor mai frumos; în- 
durând toate amenințările și maltratările 
inimilor, așa alergau tot gloate la Blaj, 
la adunarea Românilor din toată ţara“. 
In sunet de clopote și sub ocrotirea stea- 
gului românesc, această mulţime se în- 
dreptă spre câmpul întins. La mijloc 
eră tribuna, la ea cei doi arhierei și în 
jurul ei se aşezară în cerc cei mai de 
frunte ai naţiunei ; iar în largul câmpului, 
umăr la umăr și despărţit în uliţe şi în 
cete steteă poporul, în cămeşi albe şi 
încins în brâne tricolore. Şi eră o zi 
senină de Mai şi razele de sus dedeau 
binecuvântarea adunării. 


Aici apoi națiunea și-a proclamat 
drepturile ei. Aici Bărnuţiu şi cei de o 
samă cu dânsul au sădit în sufletul po- 
porului aspiraţiunile de viitor. Aici sa 
făcut acel jurământ înaintea lui Dum- 
nezeu, prin care părinţii noștri se legau 
a fi „pururea credincioși Împăratului, 
amici patriei, dar dușmani duşmanilor“. 
Şi mai ziceau părinţii noştri în acel ju- 
rământ, că „vom susţineă totdeauna na- 
ţiunea noastră pe cale dreaptă şi legiuită ; 
nu vom încercă să asuprim pe nimeni, 
dar nici nu vom suferi ca alţii să ne 
asuprească“. De când e Ardealul, nu sa 
pus un jurământ mai sfânt ca acesta / — ne 
spun bătrânii. Și tot atunci adunarea 
a hotărit: „Câmpul acesta, pe care se 
ţine întâia adunare naţională românească, 
întru eternă aducere aminte a acestui 
act glorios, se va num. Câmpul-Libertăţii 
pentru totdeaunat. 


Şi aşa s'a întâmplat. Frumoasa luncă 
a Blajului a primit acest nume istoric, 
iar la o margine a ei o peatră a însemnat 
locul unde s'a făcut jurământul. 


Erà un simbol această peatră, ne- 
greșit. Ea sa așezat drept mărturie a 
celor întâmplate. 'Trecătorilor ea voiă, 
să le vorbească de îndatoririle Românilor 
cătră neam şi ţară. Un izvor voiă să 
fie pentru inimile tinere, cari în fiecare 
an odată alergau la ea s'o încunune cu 
flori şi să soarbă însufleţire, să ia din- 
tr'ânsa „duh sfânt“. Şi mai eră aceasta 
peatră un simplu monument funerar în 
amintirea acelor victime ale libertăţii, ale 
căror osăminte dorm acum de șase de- 
cenii, risipite în pământul întregei ţări, 
fără să avem altă putinţă a le slăvi me- 
moria. 

Vai, dar pietrele vorbesc și duşma- 
nilor. Ceeace pentru noi eră întăritor 
de suflet, mijloc de oţelire în toiul fră- 
mântărilor zilnice, pentru dușman eră 
o mustrare. Peatra de pe câmpul liber- 
tăţii scurmă în conştiinţa multora, căci 
tremură, adeseori dușmanul înaintea pe- 
trelor și a morţilor. Şi iată că într'o 
noapte un suflet dușmănesc, o minte tul- 
bure, o mână sacrilegă sa atins de 
simbolul nostru, sfărmându-l bucățele. 
Piatra astăzi nu mai este și risipite stau 
de-a lungul câmpului fărmiturile ei. Ar- 
hiereul și Blajul întreg iasă la locul unde 
fărădelegea s'a săvârşit şi varsă o la- 
crimă pe ruinele libertăţii și, împreună 
cu Blajul, toți urmaşii miilor de Români, 
adunaţi odată în acel Câmp, îmbracă doliu. 

Trăsnetul dinamitei, cu care scumpa 
amintire împetrită a fost svârlită în aer, 
a sunat departe și sa auzit pe toată 
întinderea românească. E un trist 'ecou 
care răspunde de dușmănia lașă. Pe toată 
linia un dispreţ desăvârșit pentru acești 
Vandali, cari dau loviturile în ascuns şi 
profanează şi mormintele. Un murmur 
de indignare pe buzele tuturora. Şi norii, 
cari tulburau destul de mult orizontul 
vieţii noastre, s'au îngrămăâit și mai mult. 

Neamul nostru a primit desigur o 


| mare lovitură. 


Să nu se bucure însă duşmanii no- 
ştri. Să nu creadă că prin distrugerea 
acelei pietre ni-au nimicit și gândurile 
pe cari le exprimă. Nu! Sgomotul produs 
de căderea ei a fost un sgomot de de- 
şteptare. A fost un semnal de nouă în- 
cordare. Ne-a amintit, parte, de jură- 
mântul părinţilor noştri, cari ziceau: 
„tom fi dușmani dușmanilor și nu vom su- 
fer) ca alții să ne asuprească“. Ne-a îndemnat 
la mai multă stăruinţă şi la fapte mai 
mari. 

Să ascultăm deci de glasul din urmă 
al pietrei prăbuşite, căci e un glas care 
vine din morminte. Şi odihnă să nu cătăm 
până ce în locul ei și pentru alte iz- 
bânzi nu vom puteă ridică o altă peatră, 
mai trainică, mai vorbitoare, care să stră- 
lucească în veacuri: 

„Das alte stürzt, es ändert sich die Zeit 
Und neues Leben blüht aus den Ruinen“. 





Ministrul de externe al Muntenegrului a de- 
clarat unui ziarist următoarele: Muntenegrul nu 
poate suportă situația în care a ajuns în urma 
anexărei Bosniei şi Herţegoviniei din partea Austro- 
Ungariei. Vrem cv orice preţ o recompensă teri- 
torială în Herţegovina. Dacă aceasta nu ni se va 
da, răsboiul este inevitabil. 


Ienoranță politică. E cert că depu- 
taţii unguri, ca și presa lor, nu sunt deloc 
orientați asupra stărilor din Regatul român, 
Săptămâna trecută sau dat două strașnice 
dovezi despre această ignoranță. Mai întâi 
„Budapesti Hirlap“, care adeseori are pre- 
tenția de a fi bine informat de cătră d-l 
Jancsó Benedek, a publicat ridicola știre că 
România nu este reprezentată în comisia du- 
năreană, unde ea de fapt ocupă un loc în 
rând cu marile state interesate. Al doilea în 
parlament. Contele Battyáni a ținut să com- 
pare iarăș situaţia Românilor din Ungaria 
cu aceea a Ungurilor din homânia și să 
constate că Ungurii din Regatul român sunt 
mult mai „persecutați“ ca noi. 

Aceste două erori provenite din igno- 
ranţa lumei politice maghiare au fost imediat 
rectificate. Consulul general al României la 
Budapesta a dat cuvenita deslușire ziarelor 
ungurești, iar în parlament d-l Vaida a 
arătat cât de artificială este comparajia între 
noi și Ungurii cei din România, 

Credem însă că n'ar trebuù să ne oprim 
ad, căci acești ignoranţi nu se mulțumesc a-și 
debită afuirmaţiunile lor numai aà în Un- 
garia. Ei le răspândesc și în străinătate, unde 
mereu ne compară când cu Evreii când cu 
Ungurii din România. Faţă de această apu- 
cătură ar fi necesar ca deputaţii noștri să dea 
parlamentului unguresc mai dese lecțiuni și 
cât se poate de serioase. Ar treb, ca la în- 
demână, cu cifre, cu date istorice și cu legile 
țării, să-i înveţe pe cei din Budapesta care 
este condiția străinilor în România și ar treb 
să nu mai îngădue ca să se deplaseze discu- 
fiunea în acest sens. 

România înainte de toate este un stat 
unitar naţional, iar Ungaria un stat poliglot, 
ca și Austria. In România Ungurii, Evreii 
și ceilalți sunt străini. oaspeți trecători sau 
venetici încuibăriţi pe furiș, pe când în Un- 
garia sunt popoare autohtone, compacte, năs- 
cute și desvoltate în pământul lor. Orice com- 
parafie între o stare şi cealaltă este deci un 
non-sens și a răspunde ca d-l Brediceanu, 
care vorbeă despre nepedepsirea ziariştilor ma- 
ghiari din Bucureşti, înseamnă prea multă 
indulgență faţă de ignoranța politică și o ba- 
gatelizare a cestiunei, române din Ungaria. 

Dar în politică, în general, comparaţiile 
sunt de înlăturat. Popoarele din diferitele ţări 
nu trăesc și nu se desvoltă în aceleași condi- 
țiuni. Precum nu se potrivește comparația cu 
România, nu este justă nici cea cu Polonia 
germană. Noi nu suntem un fragment anexat, 
nici nu suntem un popor cucerit și nu putem 
vorbă cu celelalte popoare din această țară, fie 
ei Unguri sau alții, decât dela egal la egal. 

Românii din Serbia. 


Intr'unul din numerile trecute ale 
revistei noastre, am reprodus dintr'un 
ziar bucureștean, câteva date asupra ro- 


mânilor de pretutindeni, cuiese din „Al- 


manahul Gotha“. 

Un prieten al revistei noastre, d-l 
Teodor Filipescu din Sarajevo, ne scrie 
următoarele : 

„Știu că ne-am dedat demult să ne 
plecăm înaintea lucrărilor străine, fără 
să ne mai ostenim a controlă materia, 
chiar când aceasta ne priveşte mai de 
aproape. Şi în cazul acesta, copiem date 
„autentice“, fără să le mai controlăm... 

„După recensământul făcut în Serbia, 
-la 1900, „Popis stanovnistva“, II. Bel- 
grad 1905, pag CIX, au fost Români: 
a) cari vorbesc numai românește 89.873, 
b) cari vorbesc pe lângă românește și 
sârbeşte 32.056, așadară laolaltă români 
122.429, şi nu 89.873, cum stă în „Al- 
manahul de Gotha“. Funcţionari din 
Serbia, cu cari am convorbit în călătoria 
mea de astăvară, mi-au spus însă că în 
Serbia, sunt 250.000 de Români. Ei lo- 
cuiesc compacți, pe partea nordostică a 
Serbiei. 

Numărul adevărat al Românilor în 
Serbia, cum se face statistica în această 
țară şi alte date asupra vieţii fraţilor 
noștri din această parte a balceanilor, 
le voiu arătă în curând, întro lucrare 
mai mare“, 

Până atunci, anticipăm - noi câteva 
date, cari probabil că vor fi mai amă- 
nunţite în lucrarea d-lui Filipescu. 

In Serbia, de-a lungul Dunării, dela 
Raduiewatz şi până la Semendria şi pe 
frumoasa vale a Timocului, care se în- 
tinde până la Negotin, sunt aproape 
300.000 de români moșneni. 

Originea acestor români datează de 
pe vremea lui Traian; sunt coloniști 
vechi, cari odinioară sau întins până la 
Marea Mediterană, dar în cursul timpu- 
rilor o parte dintr'ânşii, partea dintre di- 
strictul Zaiciar în jos prin Alexinaţi, Niş, 
Vrania şi Uscub până în Macedonia, sa 

















„ȚARA NOASTRA: 


pierdut în poporul sârbesc. In împreju.- 
rimile Alexinaţilor, în vechime capitala 
Serbiei, şi azi se văd ruinele unei cetăţi 
a legionarilor romani. 

Cele aproape 300,000 de români de 
pe valea Simocului, şi-au păstrat şi până 
azi intactă limba şi moravurile româneşti ; 
ba în unele privinţe ne sunt superiori 
chiar nouă. 

Autorul acestor rânduri a stat câteva 
săptămâni pe- această vale încântătoare, 
cea mai bogată şi mai populată parte 
a Serbiei și s'a convins că doinele şi le- 
gendele lor sunt de o concepţiune în- 
drăzneaţă și întrec chiar în frumseţe 
doinele şi legendele din Banat, cele din 
Gorj, din Haţeg și cele ale moţilor din 
munții apuseni. Sunt câteva legende 
admirabile, cari cântă luptele ce le-au 
avut românii din Serbia cu turcii, ră- 
pirea fetelor române şi ducerea lor la 
Țarigrad (reamintindu-ne răpirea Sabi- 
nelor) vitejiile lui Leru, devotamentul 
românilor pentru vatra strămoșească etc. 

E o comoară de legende pe această 
vale, care n'artrebui lăsată să se piarză, 
mai ales acum, când românii în viitoarea 
generaţie sunt osândiţi să se piardă cu 
desăvârșire. 

Aceşti români au întreţinut zilnice 
relaţii comerciale cu negustorii şi cu ță- 
ranii din Dolj şi Mehedinţi. Relaţiile 
lor, care au durat secole întregi, au 
contribuit în prima linie, la păstrarea 
limbei lor. Dela 1886, însă, când a iz- 
bucnit răsboiul vamal al României cu 
Austro-Ungaria, aceste relaţii comerciale 
au căzut foarte mult şi de atunci ro- 
mânii din Serbia sunt aproape străini de 
cele ce se petrec la ceialalţi români. 

Acei cari au întreţinut mai mult iu- 
birea de limbă la acești români, au fost 
câţiva preoţi, cari adeseori au ţinut 
slujbe bisericești în românește și predi- 
cele tot în românește. 

Li s'a luat, acum câţiva ani, româ- 
nilor din Serbia, chiar și dreptul de a 
li-se oficiă în românește serviciul divin. 
Metropolitul Mihail este cel întâiu care 
a deschis o goană teribilă în contra pre- 

oţilor români, mutând pe unii din partea 
opusă a Serbiei, expulzând pe câţi-va. 

Ba preoţii sârbi trimişi de metro- 
politul Mihail în valea Timocului, au 
mers până a anatemniză pe acei români, 
care îşi ziceau rugăciunile în româneşte 
chiar şi în casă. 

Astfel fiind situaţia, nu este de mi- 
rare că românii încep a-și perde limba 
lor, mai ales prin localităţile unde sunt 
in contact zilnic cu populaţiunea sâr- 
bească. 

Până a nu se pierde cu desăvârşire 
ar fi de dorit ca academia română, de 
pildă, să eternizeze memoria lor printr'un 
studiu serios ce sar face asupra limbei, 
obiceiurilor, moravurilor şi doinelor lor. 
Ar fi păcat ca aceea comoară de doine 
şi de legende pe cari au moșştenit-o 
acești români dela strămoși, să se piarză 
fără să lase nici o urmă în literatura 
noastră. 

Această vale e cea mai bogată parte 
a Sârbiei; comerciul de vite, de porci, de 
cai, al locuitorilor acestei provincii, 
e renumit în toată peninsula balcanică. 
Podgoriile vestite ce se intind dela Ne- 
gotin și până aproape de Niş, produe 
neşte vinuri a căror reputaţie este sta- 
bilită chiar şi în Francia. Cine nu cu- 
noaşte excelentele vinuri negre din Ne- 
gotin, care amestecate cu vinurile negre 
din Oravia pot rivaliză cu cele mai de- 
licioase vinuri din Crimeea? 

Caii din valea Timocului, și în spe- 
cial cei din Malnik-Izvor şi Velic-lzvor 
(Izvorul mie şi Izvorul mare) sunt ve- 
stiţi; originea cailor ungureşti atât de 
renumiţi, este în valea Timocului, 

Nu trebue să lăsăm ca această vale 
locuită de români să se piarză fără 
ca noi 8'o cunoaștem măcar... 


Dintran carnet. 


A fi de spirit nu inseamnă a gând! lucruri 
de spirit, ci a aveă curajul să le spui... 
o 
Anatole France compară pe Tolstoi cu 
Omer. De ce oare? Fiind pustnicul dela Iasnaia 
Poliana e tot aşa de plictisitor ca şi inarele aed? 








FOLLETO- 














Ca *n basme... 


Ca o: pădure de argint, 
Tăcută, fermecată, 

Așa-i acum, gătită ’n alb, 
Fàdurea de-altădată. 


Se mişcă tufele arar 
Se clatină ’n tăcere... 
Trecu un cerb? Ori fuse urs, 
Ori numai o părere? 


Un basm frumos îmi pare tot 
Așa cum trec, alene, 
Un basm cu Feţi și 'Tartacoţi, 
Cu zâne Cosânzene. 


De-ai fi şi tu ce bine-ar fil. 
Am stă la sfat și glume: 
Ileana Cosânzeană, tu, 
Jar eu... Incurcălume / 
l Victor Eftimiu. 





În eroapă. 
De Daniel Vodena. 

Kir Anton eră un bătrân înalt, cu fruntea în- 
creţită, cu ochii posomoriţi, cu obrazul osos, cu 
barba lungă şi sură. 

Săpă morminte, mătură biserica şi trăgea 
clopotele. Când ieşiă vre-o lespede din loc, astupă 
gaura cu pământ şi pietre. 

Când rugineă vre-un grilaj, el îl curăţeă şi-l 
vopseă pentru nimica toată. Nu vorbea cu ni- 
meni. 'Ţineă ochii în pământ şi nu-i ridică nici 
când treceă vre-o bătrână şi-l omenea cu 

— Bună ziua, Kir Anton! 

Copiii şi cerșetorii ti sărutau mâna, de cå- 
teori îi prindeă prin curtea bisericii. Dar dacă 
ieşiă, arareori, pe uliţi, svârleu cu pietre după el. 

N'aveă nici un prieten. Numai cu popa de 
mai schimbă câte o vorbă:: 

— Ai dres clopotnita, Antoane? 

— Dres... dar trebue funie nouă... 

— Ai îngropat oasele Polixenei, Antoane? 

— Ingropat... dar am găsit altele... în 
colţ... lângă mormântul cel nou... 

— Da cine-a spart candela lui Papa-Crisante- 
iconomul ? 

— Ia, copiii... ştiu eu... cerşetorii... umblă 
după mucuri de lumânare pe la gropile oame- 
nilor... or fi dat cu piciorul, ştiu eu... 





Și popa se ducea. Kir Anton rupeă câte-o 
buruiană, micşoră lumina unei candeli şi întră în 
chiliuţa lui, din podul bisericei. Nu se gândea la 
nimica. Vremile dedemult le uitase. Căută să-şi 
facă griji noue, numai ca să nu-și aducă aminte. 
Şi nu-şi mai aduceă aminte. Din ferestuica lui 
vedeă tocmai cimitirul, cu crucile înfipte de el 
acolo, ingrijite de el. Le cunoşteă aşa de bine! 
Le cunoșteă, ca şi vieața celorce odihneau sub 
ele... Kir Anton auzeă multe, vedea multe, fără 
să-și ridice ochiii, fără să steă cu nimeni de 
vorbă. 

Muriseră bătrânii satului toţi, — şi acum, 
nimeni nu-şi mai aduceă aminte cine eră Kir 
Anton, cum venise în satul lor. Si nimeui nu 
şi-ar fi putut inchipui vre-odată că cimitirul sărac 
va fi lipsit cândva de umbra înaltă a paznicului. 
Nici el nu credeă co să moară. 

Numai în ziua când a. săpat mormântul celui 
mai bătrân om din sat, al lui Moş-Dionisie, s'a 
cutremurat şi fără să vrea, a cercetat un loc fără 
cruce, dintrun colţ al cimitirului, unde mâne- 
poimâne o să-i sape alții groapa lui... Ca nici- 
odată, el a infipt lopata in pământ şi sa stre- 
curat în biserică să vadă mortul. Moș-Dionisie 
eră galben şi foarte incruntat. Hainele nouă şi 
pleoapele galbene îi făceau altul... 

Niciodată nu săpase groapă aşa de adâncă 
Moş-Anton, fiindcă niciodată nu se gândise atâta. 
Săpă mereu şi numai uuzeă nimic şi nu mai vedeă 

REVISTA POLITICĂ. 


Din cameră. In şedinţa dela 18 Noemvrie, 
camera deputaților a intrat în discuţia pro- 
jectului de lege despre bugetul! anului viitor. 
Raportorul proiectului a fost Hoitsy Pâl, vicepre- 
şedintele camerei, după care a urmat numai decât 
bărbosul conte Batthyányi Tivadar (barba lungă 
e singura lui calitate indiscutabilă), ca să com- 
promită, încercând să discute o chestie pentru 
care n'are nici cunoștințele nici pregătirile nece- 
sare: chestia naționalităților. N'a știut să invoace 
decât un singur argument — ieftin şi acesta — 
„naţionalităţile nu agită numai înăuntrul ţării, ci 
şi în străinătate“. Fireşte, a primit proiectul. 

Primul orator dintre deputaţii naționaliști 
care a luat cuvântul, a fost neinfrântul deputat 
al Ighiului, d-l Dr. Alex. Vaida-Voevod care a 
vorbit contra proiectului. 7 

Discursul d-lui Vaida a fost un nou prilej 
pentru derbedeii majorității să dea dovadă despre 
desăvârşita lor lipsă de seriozitate și cinste. Abiă 
s'a ridicat d-l Vaida, şi analfabeţii à la Somogyi, 
Markos, Nagy Gyuri şi alţii au izbucnit în strigăte 
turbate: „Mişel, şezi jos! — Cum mai îndrăzneşte 
să ia cuvântul acest trădător de patrie? Să ieşim 
cu toţii, să nu-l ascultăm pe nemernicul acesta !“ 
şi aşa înainte... Iar preşedintele Justh şedea li- 
niştit în fotoliul lui de președinte și zâmbeă — 
fără să cheme pe unul măcar la ordine... La 
aşa turmă, așa păstor! 

D-l Vaida, însă, nu s'a lăsat terorizat de 
tipetele analfabeţilor, ci a rostit un discurs frumos, 
energic și documentat, tratând cu temeinicie chestia 
naționalităților şi arătând toate aberaţiile politicei 
maghiare. 

Impotriva proiectului a mai vorbit, în şedinţa 
dela 19 Noemvrie, şi deputatul Oraviţei, d-l Co- 
riolan Brediceanu, care a profitat de ocazie să răs- 
pundă, pe scurt, la „argumentele“ contelui Barbă- 
lungă. A fost chemat, fireşte, şi la ordine — odată 
numai, ce-i drept. Preşedintele n'a luat cuvântul 
dela nici un orator naţionalist. De soarta uceasta 
n'a avut parte, deocamdată, numai deputaţii croaţi 
cari au luat şi ei cuvântul impotriva proiectului 
de buget — fireşte în limba croăţească. 

In şedinţa de Sâmbătă s'a hotărit apoi — 
contrar legilor constituţionale — să se suspende 
discuţia bugetului, ca de Luni să se poată dis- 
cută „legea despre vinuri“. Pe urmă iaro să 











“vină mizeria, legile nedrepte, dările grele, admi- 


„PARA NOASTRA: 


vină rândul la proiectul de buget — in şedinţe 
de câte 8 ore... Guvernul nu e mulţămit cu 
graba în care se face votarea legilor. Ar dori 
ca în 24 de ore să se discute şi să se primească 
cel mai important proiect de lege, care îi pri- 
vește deopotrivă pe toţi cetăţenii patriei. 

Cere, dară, şedinţe de 8 ore — şi majori- 
tatea cu siguranţă îi va încuviinţă cererea. 


o 

Libertatea de presă în Ungaria. Sâmbăta 
trecută, curtea de casaţie şi curtea cu juraţi din 
Budapesta au dovedit din nou că Björnson minte 
când afirmă că în Ungaria naţionalitățile sunt 
asuprite. Atât Curtea de casaţie cât şi curtea 
cu juraţi a avut să-şi rostească verdictul în două 
procese de presă pentru „agitaţie“ săvârşită prin 
— publicarea traducerii unui articol publicat de 
Björnson în „Neue Freie Presse“ din Viena... 

Curtea de casaţie n'a avut decât să con- 
firme o sentinţă a curţii cu juraţi care îl condam- 
nuse pe d-l V. Macrea, fost redactor la „Lupta“ 
şi „Poporul român“ la 8 luni închisoare de stat 
şi 2000 cor, amendă pentru un articol al lui Björnson. 
Curtea de casaţie a confirmat sentința aceasta, 
(pedeapsa totală a d-lui Macrea se urcă acum la 
28 luni închisoare şi 5200 cor. amendă). 

Curtea cu juraţi (ca să-i dea de lucru Curţii 
de casaţie) l-a condamnat pe Ioan Kvetonyi, red. 
responsabil al ziarului slovăcese „Zvolenta No- 
viny“, la 4 luni inchisoare şi 400 cor. amendă, 
—- tot pentru un articol alui Björnson... 

Hotărit, marele norveghian nu spune ade- 


vărul... 





o 

Guvernul și emigrarea. Părintescul nostru 
guvern vedeo și el cu groază cum mereu se spo- 
rește numărul celorce părăsesc această ţară fe- 
ricită şi-şi caută o patrie nouă dincolo de ocean. 
Ii ţine, dară în ochi, pe agenții cari îndeamnă ce- 
tăţenii să emigreze. 

Zilele trecute, poliţia din Munkács a con- 
damnat pe trei agenţi de emigrare la câte 2 luni 
închisoare şi 600 cor. amendă. 

Pentrucă părintescul guvern e convins că 
aceşti agenţi poartă vina că an de an mii de 
braţe muncitoare părăsesc tara, — şi nu sunt de 


nistraţia volnică... 


o 
impotriva proiectului lui Andrâssy adunările 





de protestare se țin lanţ. Săptămâna trecută par- 
tidul social-democrat din Budapesta a ţinut o 


Pag. 881. 





nouă întrunire, la care au luat cuvântul doi dintre 
cei mai buni oratori ai social-democraţiei Kunfy 
Zsigmond şi Bokâny Dezső, cari amândoi au atacat 
guvernul cu violenţă, arătând că proiectul de lege 
e alcătuit exclusiv în favorul claselor domnitoare. 

„Caracteristic e — a zis unul dintre ora- 
tori — că două ţări au avut fericirea să aibă 
drept miniştri nişte oameni ca Polonyi şi Alberti 
şi aceste două ţări sunt Ungaria şi Italia... şi 
în amândouă aceste ţări e întrodusă votarea pe 
faţă“. 

S'au mai ţinut adunări de protestare în ne- 
numărate orașe de provincie. i 


o 

Noli me tangere. Consiliul comunal din Arad 
a avut o idee fericită: a hotărit să pună dare 
comunală de 50 fil. pe cărţi şi 1 cor. pe sticla 
de şampanie, — căci dacă sunt supuse la dare 
toate necezităţile oamenilor săraci, de ce să nu 
să supună la dare și extravaganţele celor îmbui- 
baţi în bogății... 

Și a hotărit noua dare care ar fi adus, poate 
o mare uşurare pentru săracii contribuenţi din 
comitat. „Casina natională“ din Budapesta, însă 
s'a supărat rău de hotărârea consiliului comunal 
din Arad şi d-l ministru de interne, membru al 
acestei casine, a anulat hotărârea consiliului co- 


munal. 

Cărţile şi sampania sunt un Noli me tan- 
gere. Sunt un drept al celorce fac parte din ca- 
sinele aristocratice... De ele să nu se atingă 
nime: să se pună dare nouă pe sare, pe pâne, 
pe tot ce-i trebue zilnic bietului muncitor, — 
dar de cărţi şi şampanie să nu vă atingeţi... 

Şi Andrássy a anulat hotărârea. 


La patinaj. 


Și-a „incălţat“ nouţele patine 

Și iată-l învârtindu-se pe ghiață 
În jurul său, o lume se răsfaţă, 
Aci eburând, aci plutind pe vine. 


ÎI vezi pe lac de desdedimineaţă 
Și până când amurgul tainic vine; 
E elegant, cu mustăcioare fine, 

Cu ochi plini de patimă, de vieaţă. 


Pe 'nserat, când tace și flașneta 
Când și-a luat de muit „bonsoir“ Ninetta, 
De-un gând plăcut, tot trupu-i se 'nfioară. 


Priveşte “n jos și nu-i vine a crede 
Și totuș, e adevărat ce vede: 
I-a îngheţat mustața 'ntâia oară! 

nimic. Un întunerec adânc şi umed îl impresură: 
` glasul amintirei, amuţit atâta vreme, se deşteptà 
acum, întâiu răguşit, apoi limpede şi vorbeă în 
groapa care se adânceă necontenit P 

O fi o jumătate de veac. Sau dacă nu, 
câţiva ani mai puțin. Un sat luminos, pe malul 
mării, departe, în Anatolia... Și în satul acela 
cu plopi mulţi şi uriași, o căsnicie nefericită: o 
fată tânără, de cincisprezece ani numai, măritată 
cu sila după un învăţător, trecut de patruzeci 
de ani. 

Fata plânge in grădină, şi Anton o priveşte 
printre spărturile gardului, — şi ştie de ce plânge. 

Printre neveste, la fântână, Evridichia pare 
o copilă de-a lor, o copilă tristă, cu ochii cerniţi 
şi cu gura strânsă. Nevestele o ceartă fiindcă 
plânge, şi Anton, ascuns după un nuc, de lângă 
fântână, aude cum o ceartă și ar vreă să pră- 
vălească stânci deasupra lor, dacă nu s'ar gândi 
că o loveşte şi pe dânsa. Nevestele sunt rele în 
satul acela luminos, cu plopi uriaşi. Sunt rele, 
fiindcă bărbaţii lor, plecaţi în lume după noroc 
nu vin cu anii pe-acasă, nici nu trimit scrisori. 

— Şi tu, cu bărbat aicia, la casa ta, mai 
te bocești, Evridichi !... 

Anton are optsprezece ani şi i-e milă de 
Evridichi. I-e milă de ea, i-e necaz pe părinţii 
ei, fiindcă au măritat-o, — și ar vrea să fie prieten 
cu ea. Dar asta nu se poate. Nu se putea nici 
când Evridichi eră fată, dar acum?! Nici mo 





mai aşteaptă, când se intoarce dela fântână, fiindcă 
nevestele celelalte o păzesc bine. Și nici ea n'ar 
vorbi cu el, fiindcă i-ar scoate ochii tovarăşele. 
Aşa i-a spus odată. 

Acum, Anton se mulţumeşte so vadă în 
treacăt, să se gândească la ea când se duce în 
pădure, când rătăceşte pe malul mării sau când 
adoarme. Ce bun prieten ar fi el cu Evridichil 
Ar lua-o de mână, ca altădată, şi ar mângăiă-o 
pe tâmple. l-ar spune cum se preumblau amândoi 
pe câmp, în visul de astă noapte şi cum se gân- 
deşte el ce prieteni buni ar fi amândoi. 

Dar nu se întâlnesc niciodată. Vremea trece. 
Evridichi se face mare de tot şi frumoasă, iar 
Anton aduce din pădure cele mai mari poveri. 
Acum, fruntea lui Anton începe să se încreţească 
de câteori se gândește la Evridichi. Dacă sar 
întâlni cu ea, el nu se mai gândeşte cum s'o 
mângăie pe tâmple şi pe mână. Şi nici visele de 
peste noapte nu i-le-ar mai povesti. 

Anton se face bărbat, iar Evridichi are doi 
copii. Vani, bărbatul ei, începe să 'ncărunţească, 
şi n'o mai lasă la fântână: 

— Ce să cauţi tu acolo? Ducă-se celelalte... 
acelea n'au bărbat... Ce să cauţi tu acolo?... 

Şi Evridichi nu se mai duce la fântână, nici 
la cuptor. Stă singură acasă, în paza mamei lui 
Vani; tore amândouă ziulica întreagă şi se scoală 





când cade vre-un copil în curte și plânge. lar 
Vani începe să cam inebunească: se duce de 


trei ori pe săptămână în târg şi vine încărcat cu 
daruri pentru Evridichi. Şi cu cât îi aduce mai 
multe lucruri din târg, cu atât îi sbiară mai mult: 

— Tu ai să stai acasă, auzi? Ce să cauţi 
la cuptor? Ce să cauţi la fântână? Las’ că se: 
duce mamal!... 

Când a murit mama lui Vani, Evridichi aveă 
trei copiii, iar Vani a înebunit de-abinele. Nu 
vrea să se mai ducă la şcoală, fiindcă rămâneă 
nevasta singură acasă şi w'aveă cine s'o păzească. 
Acum, no lăsă nici la fereastră să stea. 

Cui să se plângă ea? Se plângeă părinţilor, 
şi ei o certau. 

— Aşa am fost şi eu — îi spuneă ma- 
mă-sa — aşa să fi şi tul... 

Şi plecau lăsând-o pe gânduri. 

Dela o vreme, Vani începă să spargă oa- 
lele şi să svârle cu pietre în măgarii şi găinile 
oamenilor. Odată, a omorit vițelul vecinului, 
fiindcă mugeă când îi eră lui somnul mai dulce. 
Iar vecinul s'a plâns sfatului bătrânilor, și bătrânii 
au hotărit să-l ducă pe Vani tu târg, la casa ne- 
bunilor, fiindcă mâne-poimâne omoară om. 

Şi l-au dus, legat. 

În cele dintâi zile, Vani voiă să se lupte 
cu toţi nebunii, dar apoi, s'a ipotolit. Sta toată 
ziua pe gânduri. Adeseori plângea. Avea capul 
mare şi cum îi curgeau lacrămile se făcea așa 
de urit, că râdeau doi moşnegi nebuni, de lângă 
el. Aşa l-a văzut Anton odată, şi i-a fost milă 

CRONICA LITERARĂ ȘI ARTISTICĂ. 


„Biblioteca românească“, editată de casa 
Socec şi pusă subt direcţia d-lui Mihail Drago- 
mirescu, se ţine de făgăduială: a dat până acum 
16 numere, foarte variate, începând cu nuvelele 
din răsboiu ale d-lui Gârleanu şi sfârşind, deo- 
camdată, cu schiţele celui mai talentat şi mai 
nedreptăţit nuvelist de azi, d. Al. Cazaban. 

Din numerile apărute până acum remarcăm 
„1877“ înduioşătoare schiţe din răsboiu de Em. 
Gârleanu, din cari am publicat şi noi una, „Mo- 
răriţa“, de Alarcon, în traducerea răposatului N. 
Basilescu, „Antigona“, tradusă admirabil de dl 
M. Dragomirescu şi câteva din nuvelele lui Cecof, 
foarte bine alese și traduse de d-l N. Dunăreanu. 

Despre volumul „Băiatul lui Moș-Tureus, 
(Nr. 16 din „Bibliotecă“), în care d-l Cazaban 
îşi adună câteva din cele mai frumoase schițe, 
vorbeşte cu multă dreptate, deastădată, „Notita 
critică“ ce însoțeste fiecare număr al „Biblio- 
tecii Socec“. 








© 

in „Convorbiri literare“ din ultima lună, d-l 
P. Cerna publică o nouă poezie, Din depărtare. 

Când, mai acum doi ani în primele numere 
ale „Convorbirilori d. M. Dragomirescu, trâmbiţă 
pe d-l Cerna ca pe cel mai mare poet pe care 
l-am avut dela Eminescu incoace — ba adeseori 
il găseă superior acestuia — am fost singurii 
cari nu ne-am aprins la flacările noului luceafăr. 

E drept că înainte chiar de apariţia entu- 
ziastelor studii critice ale d-lui Dragomirescu, 
apreciam pe prietenul Cerna ca pe unul din pu- 
tinii poeţi noi, cari se ridică deasupra freamă- 
tului monoton al lirei d-lor Nanu, C. Moldoveanu 
şi al atâtor alţi Mândri..,. Din seceta de idei şi 
de fantazie a acestor versificatori seci şi preten- 
țioşi, numai d-l Cerna — şi alături de el, într'o 
altă direcţie, d-l Minulescu — aduceau ceva nou. 

Aveam totuș ochi şi pentru defectele ami- 
cului nostru. Depildă nu ne încântă forma lui 
greoaie, — aproape totdeauna versul de îl 
silabe, — cu rime vechi şi supărătoare întâlniri 
de consonante în mijlocul versului; inspiraţia lui 
ne păreă căutată, chinuită... Poeziile lui cele mai 
multe erau scrise subt acelaş ritm sufletesc, şi 
probabil sub imediata inspiraţie a câtorva poeţi 
nordici, când nu 'ntâlneam pe Leopardi... Zeci 
de versuri curgeau de umplutură, fără nici o 
scăpărare... 








„ȚARA NOASTRA: 


Şi mai presus de toate, acea obositoare 
negurozitate, care face din poeziile lui Cerna 
mai mult o problemă geometrică, decât o poezie, 
— ne făceă să avem măsura justă a talentului 
noului poet... (Nou, fiindcă a fost remarcat abia 
acum. D-l Cerna scrie și publică de vr'o zece ani). 

Negreşit, dreptele noastre păreri au fost 
interpretate altfel. De aceea, nu vom mai scrie 
nimic despre poeziile d lui Cerna. Vom repro- 
duce ce zic alţii. Depildă d-l Mihail Dragomi- 
rescu, cel mai mare admirator al lui Cerna... 

Dar d-l Dragomirescu e încă tot bun, deci 
nedrept. Ascultaţi numai cum începe directorul 
„Convorbirilor* : 

„E păcat că d-l Cerna îngăduie să i-se publice, dela 
un timp încoace, în „Convorbiri literare“, bucăţi nefăcute 
(sublinierea e în text), cari îi pot compromite reputaţia, la 
care scriitorul acestor rânduri a contribuit mai mult decât 
oricare altul“. 

Criticul se miră de ce „îngăduie“ d-l Cerna 
să i-se publice poezii nefăcute... 

Doar Cerna e om bătrân, nu e un copil 
iresponsabil. Nu e vorba de ce lasă Cerna să 
i-se publice poeziile „nefăcute“, e vorba de ce 
le face aşa, d-le Dragomirescu... 

Dar, să transcriem mai departe părerile 
celui mai mare admirator al lui Cerna: 

„forma diluată, exagerată gi lipsită de energia ac- 


centului — nu mai vorbese de nefirescul limbei — dau 
parcă dovadă evidentă a unei lipse de inspiraţie îngri- 
jitoare“. . 


„versuri şi strofe inutile concepției, cari apar goale 
de simţire şi semnificaţie poetică...“ 

„-pStrofe ca (urmează citat) în cari accentul gol de 
sens gi voit pasionat se vădește pe deoparte prin completa, 
lipsă de prefacere, iar pe de alta prin reflecţiuni și note, 
menite să ne arate tocmai răceala și neseriozitatea simțirii 
poetului. 

Sunt deadreptul condamnabile,..“ 

„nu mai vorbesc de strofe confuze şi năclăite de 
mulţimea imaginilor exagerate ce se suprapun fără să se 
îmbine... nici de comparații în cari tabloul este turburat de 
analogia imaginilor... nici de expresii neestetice... nici de 
imagini ridicole... nici de construcţii sintatice pe cari limba 
nu le poate primi, — nici de atâtea alte observaţii de 
amănunt... 

Să-i fi zis şi deslânat nu strică, domnule 


Dragomirescu. 
o 


La „Sămănătorul* se 'ncurcă lucrurile. 
Poet de frunte e d-l Ion Leandru care zice că 
Nici o frunză nu se mişcă 
Parc-ar fi bâut otravă... 
Prozator, d-l Al. Doinaru, care povesteşte 
aventura amoroasă a lui „Madam lonescu* cu 
„călugărul Gherasim“. 

Un domn, Vasile Savul işi publică aminti- 
rile de pe când vindeă jurnale. 

Intr'un loc e adorabil: 

„Pe lângă „Lupta“, luam „Adevărul“ şi „Universul“. 
Relativ, mă ridicasem repede faţă de ceilalți vânzători că- 
rora impusesem prin silinţa mea, cu toate că din când în 
când se necăjeau pe cocoașa mea din spate, care creştea 
prea repede“. 

Din lipsă de colaboratori, vânzătorul de 
ziare de odinioară, e şi critic: traduce o notiţă 
despre Sardou și o iscăleşte, în coada „Sămă- 
nătorului*. 

Iar d-l Doinaru, după ce îneacă în Trotuş 
pe „Călugărul Gherasim“, îşi înjură fără spirit 
foştii prieteni şi zice că d-l Gârleanu e prost. 

Acest impertinent domn Al. Doinaru şi-a 
început cariera literară la cea mai murdară foaie 
din câte au apărut în Romània, la „Bibiloiul“ 
(o revistă roşie, cu ilustraţii obscene şi glume 
grosolane) şi a trecut, direct la „Sămănătorul“. 


Şi totuş, în loc să fie compătimită revista, 
unii compătimeau pe noul colaborator. 


Căci iată cum salută o foaie umoristică, 
intrarea d-lui Doinaru la revista d-lor Scurtu şi 


Mircea : 
Un om, îmi pare Al. Doinaru, 
Din lac în puț a pus piciorul, 
Căci începând la „Bibiloiul* 
Sfârşit-a la „Sămănătorul“... 
o 


Tinereţea lui Sardou e poemui dureros al 
tuturor scriitorilor mari: o luptă cumplită între 
ziua de azi, şi năzuinţele spre idealul de mâne. 
Tinărul palid, care alergă dela un colţ al Pari- 
sului la altul, făureă — între o lecţie şi alta — 
dramele cari, câţiva ani.mai in urmă, aveau să-i 
aducă bani şi renume. Omul in imaginaţia că- 
ruia trăiau atâţia eroi şi atâtea mari ciocniri de 
suflete, trebuiă să îndure micile mizerii ale bur- 
ghezilor, ale unei existenţe ingrate. 

Zece ani, a luptat necunoscut, făcând şi stri- 
când piese de teatru, reluând subiecte vechi, in- 
ventând altele. Şi a învins. Amintirile tinereţei 
erau prilej de dulce melancolie pentru el... De 
câteori nu va fi visat Sardou, la gura căminului 
scump, tinereţea lui sbuciumată, plină de vise și 
de lipsuri? 

„L-am văzut, întâia oară — povesteşte ac- 
torul Berton — în foyerul vechiu al comediei 
franceze. 

In cercul vizitatorilor obicinuiţi, recrutaţi 
din cele mai felurite lumi ale Parisului, aparţi- 


E ref EEE i RER d po E E d E A E E a N cu N E pi E RE E NE E a E E ECE E e 








de el. Evridichi plângea când veneă la târg, să-şi 
vadă bărbatul. El ii punea mâna în creştetul ca- 
pului şi o povătuiă să nu se ducă la fântână. 
Vorbeă ca un.om cuminte. O intrebâ-de copii, 
de oamenii din sat şi când îşi aducea aminte de 
răposata maică-sa, iar înebuniă: 

— Baba dracului! Ii eră lene să se ducă 
la cuptor, daia a murit! > 

Și pe Evridichi n'o mai lăsau acolo, ca să 
nu-și vadă bărbatul legat. Ea plecă din casa ne- 
bunilor, cu moartea 'm suflet. Afară eră soare, 
rândunelele ciripeau și mirosea a muguri crăpaţi. 
Tinereţa firei îi umplea sufletul de doruri. Icoana 
celui lăsat în urmă veniă să-i întunece gândurile. 
Par'că se lăsă pe cer o apă neagră, uriașă, răs- 
colită de vânturi reci. Se cutremură. Femeile 
cu cari se intorceă dela târg, o povăţuiau să-și 
vadă de copii, să fie cuminte. 


„Mâine -poimâne, Vani o să se facă bine, 


are să se întoarcă acasă, — și iar ai să fi fe-: 


ricită, fata mea...“ 

Anii treceau, copiii creșteau, iar Evridichi 
se făcea tot mai tristă. Pentru ea eră tot una 
şi dacă se intoarce Van: şi dacă nu. Gândurile 
cele mai ascunse îi spuneau că ea ar aveă dreptul 
la mai multă fericire. 

Când se îatorceă vrun bărbat din lume şi 
auziă ce veselio e la casa câte uneia din tova- 
răşele ei, Evridichi se 'ncuiă în casă și plângea 
ceasuri intregi.. De ce-o pedepsise Dumnezeu? 





Fiindcă eră mai frumoasă ca altele, fiindcă eră 
mai bună? 

Intr'o seară, târziu auzi o bătaie în geam. 
Tresări speriată. Afară, eră noapte cu nouri mulţi 
şi cu urlete de vânt. | 

— Cine e? 

— Eu sunt... deschide... 

Eră glasul lui Anton. 

Evridichi n'a vrut să deschidă. 

— Du-te!.. du-te... Să nu te vadă cineva. 

— Nu plec... ascultă... Vin' afară... sau 
lasă-mă înăuntru... 

Anton nu voiă cu nici un chip să plece. 
Evridichi ieşi afară, tremurând... 

— Ce vrei, sfinte Dumnezeule! 

— Vino cu mine Evridichi... hai să fugim.. 

Vântul urlă în jurul lor și le fură şoaptele. 

— Evridiehi, tu eşti tânără, nu-i păcat să 
te prăpădeşti în pustietatea asta?... Mi-e milă 
de tine, Evridichi, 

Și o apucă de mână. 

— Lasă-mă. Du-te. Să nu te vadă cineva. 
Destule vorbeşte lumea. Eu trebue să stau aici, 
auzi. Şti ce spun nevestele? Vani a inebunit 
fiindcă-l înşelam eu, auzi? Şi mama a auzit asta. 
Mama mi-a spus că mă omoară dacă aude ceva. 
Şi eu o ascult pe mama. Nu mă despart de Vani, 
mai ales acum... Dac'aş plecă ce-ar zice lumea. 
Nu sar adeveri vorbele nevestelor? Du-te, An- 
toane... du-tel... 








Vorbele ei erau amestecate cu suspine. Il 
înduioșase. 

Anton îi lăsă mâna, sări gardul şi ieşi în 
câmp. 

Nori negri alergau în văzduh, se frământau 
în ghiarele vântului şi şuerau. 

Gânduri negre cutreerau mintea lui Anton. 
li eră milă de fiinţa aceea nevinovată care se 
ofileă în casa lui Vani, şi-l ură pe bătrânul cu 
capul mare din târg. Dacă n'ar fi el, Evridichi 
sar mărită cu altul şi ar fi fericită. Gândul ăsta 
se infipsese in cugetul lui Anton şi se răsuceă 
în toate chipurile acolo. 


După trei zile, pe Vani îl găsiră gâtuit. Doi 
moşnegi nebuni spuneau că a venit arhanghelul 
Gavril, l-a văzut cât e de urât când plânge și l-a: 
plesnit pe ochi cu o nuia de foc. Dar paznicii 
ştiau că cel care-l omorâse erà un flăcău din 
satul lui Vani. Il văzuseră de câteva ori p'acolo 
In ziua cea din urmă, şezuse mult de vorbă cu 
Vani, — şi plecase, fără să-l vadă nimeni... 

Şi s'a dus... 

S'a urcat pe o corabie grecească, a tăiat 
marea şi a coborit pe pământul Thesaliei. De- 
acolo, a cutreerat zile întregi văile şi pădurile, 
pân'a nimerit intrun sat dela poala munţilor 
Pădurea-Seacă. Şi n'a mai plecat de-acolo. Un 
preot bătrân, la care ceruse adăpost, l-a pus paznie 
peste cimitir. 

nând tuturor meseriilor, dela cele mai bogate 
până la cele mai umile. în amalgamul ciudat în 
care numai spiritul iți dădeă drept să intri, „fe- 
tele noue“ erau primite cu multă indiferenţă. 
Intro seară, am văzut intrând acolo un tânăr a 
cărui înfățișare m'a impresionat într'atâta, că nu 
4-am mai slăbit din ochi. S'a vorbit de multeori 
de asemănarea lui Sardou cu Napoleon. Totuş 
pe obrazul lui Sardou n'am găsit atâta ambiţie 
şi nemilostivire. Dimpotrivă. Fața lui strălucea 
de spirit şi neastâmpăr, şi cum îl vedeam vor- 
bind departe, cu un prieten, mă gândeam: 

— Ce inteligent şi spiritual trebue să fie 
omul ăsta! 

Am întrebat: 

— Cine e? 

— Micul Sardou, ştii, cel cu insuccesul dela 
„Odeon“. *) Dejazet **) il protejează foarte muit 
şi pretinde că are talent. 

Am urmărit cu ochii pe tânărul autor. Re- 
marcam distincţia manierelor sale, acea distincţie 
pe care n'o dau hainele elegante, ci inaltele preo- 
*cupaţiuni intelectuale. 

Dealtfel, Sardou eră foarte ingrijit îmbrăcat. 
Ii examinam toaleta și vedeam bine că hainele 
Jui nu erau în raport direct cu veniturile. Ghiceam 
„lupta, prea cunoscută, a omului sărac, care vrea 
:să-şi ascundă sărăcia. 

Deasupra redingotei purtă un pardesiu mare 
„de culoare deschisă, care se cunoşteă că nu e 
„croit pentru el. Pălăria, foarte periată, nu mai 
„aveă lustru. Dar gulerul, manșetele, mănuşile — 
“erau ireproşabile. 

Mai ales ghetele!... Erau fine, elegante de 
cea mai nouă modă. Neașteptata lor eleganță 
scotea la iveală imperfecţiunea vestmintelor. Pan- 
talonul, simțindu-se nedemn de ele, urcă sfios, 
atras de genunchi, neindrăznind să atingă pielea 
ghetelor. 

Așa l-am văzut întâiaoară, pe omul eminent 
la munca de mai târziu a căruia, am avut onoarea 
să mă asociez şi eu, şi care a avut asupra mea 
o atât de mare şi binefăcătoare influenţă. 

Mai târziu, când i-am adus aminte toate 
astea, el și-a amintit cu multă dragoste de par- 
-desiul galben, care ţinuse atâta şi la care ţinuse el 


*) Teatrul unde a căzut întâia piesă a lui Sardou, 
Cârciuma studenților. 

*%) Marea artistă franceză, care a jucat primele piese 
ale dramaturgului gi l-a încurajat mai mult ca oricine, 








Printre morţi, ascultând numai vaetele babelor 
şi cântece de înmormântare, începea să uite. 
Nu se căiă. Smulgea buruieni, săpă morminte 
Şi nu se mai gândea la trecut, 

Anii se scurgeau nesfârșit de lungi. 

Părul lui Anton îi crescuse lung şi se arne- 
stecă cu barba stufoasă. Mureau, unul câte unul, 
oameni cari vorbiseră de-atâtea ori în curtea bi- 
sericei, la sărbători. Flăcăii de altădată erau mo- 
şnegi acum, iar fetele cari îi aduceau demult, 
bucăţi de colivă, işi plângeau câte un bâiat, la 
vre-o margine a cimitirului, 

Numai Anton nu se gândea la moarte. Săpă 
gropi, asvârleă pământul peste cosciuge, şi n'auzeă 
cum răsună de grozav ţărâna. Nici la morţi nu 
se uită. Numai azi, s'a uitat la Moş-Dionisie: cum 
îl schimbau de mult hainele noi şi pleoapele 
galbene!... 


— Ce Antoane, ai inebunit? 


Bătrânul ridică ochii şi văzu, departe, ca - 


din fundul unei prăpăstii, cerul albastru. lar de- 
asupra gropii, preotul, înconjurat de oameni, cu 
mâinile la ochi, aplecaţi, cercetând uimiţi, intu- 
nericul mormântului... 

atâta... Dar când i-am spus ce impresie adâncă 
mi-au făcut ghetele, a exclamat: 

— O, ghetele!... E o poveste 'ntreagă. 
Trăiam rău pe-atunci, grozav de rău. Lectiile, 
pe cari le dădeam mă puriau în toate mahalalele 
Parisului şi-mi rodeau multe pingele. Datoria la 
cizmar creșteă în fiecare lună. Și, cu toatecă 
aveam nevoe de încălţăminte, îl ocoleam totdeauna. 
Intr'o zi m'am pomenit că întră la mine. Mă 
aşteptam la o explicaţie penibilă. Aș! Bietul om 
puse pe masă două cutii şi scoase din ele niște 
ghete, pe cari zău, eu nu le comandasem. 

— Uite ce e, îmi zise el, zâmbind. Știu eu 
că d-tale iţi trebue niscai încălţăminte. N'am 
avut plăcerea să te văd demult: se vede unde-mi 
eşti dator parale. . 

Nu-i nimic! Poftim. Astea sunt foarte solide, 
ca să umbli după treburi. Astea, sunt cele 
mai fine, ca să ieşi în lume. Când vei voi să le 
înoeşti, poftim pela mine. Nu te îngrijă atâta de 
plată. D-ta eşti un om care trebue să ajungi. 
i-am cetit asta pe faţă dela început. O să-mi 
plăteşti când îţi vei face trebşoarele. Dar pentru 
asta trebue să ai cu ce umblă, zău așa! Un om 
rău încălțat n'ajunge niciodată !* 

Au trecut mulţi ani până „să-şi facă treb- 
şoarele“ Sardou: dar n'a dus niciodată lipsa 
ghetelor. Când veni fericitul ceas să-și aranjeze 
afacerile, el datoră cismarului fizionomist o mie 
douăsute de franci. 

p+.Şi recunoştinţa“, adăogă el, cu surâsul 
său finl.. 

L-am văzut, a doua oară pe Sardou, într'o 
seară de Mai, pe trotuarul unui bulevard, 

Trecuseră ani. Eu începusem să joc la 
„Gymnase“, iar lui Sardou i-se jucau unele piese 
la teatrul Dejazet. Nu-l mai văzusem însă pe 
tânărul cu părul lung şi cu ghete frumoase. Suc- 
cesele pe cari le avea în micul teatru al protec- 
toarei sale, nu-i deschiseseră insă porţile marilor 
teatre, unde purtà din director in director, ma- 
nuscrise respinse mereu, pretutindeni... Intro 
seară însă, se jucă și la „Gymnase“ o piesă a 
lui. Actorii o vorbeau de bine. Actul întâi a fost 
foarte aplaudat, al doilea avă un succes extra- 
ordinar. Publicul, încântat, strigă pe autor. Mi-era 
prea cald, — şi am ieşit din teatru. Cerul eră 
senin, aerul curat. Departe, pe bulevardul înstelat 
de becuri, zării o umbră slabă, ce se preumblă 
de colo până colo, cu pasul nervos, sacadat. 

Subt părul lung, am recunoscut pe autorul 
aplaudat atâta adineaori. M'am repezit la el en- 
tuziasmat şi i-am strâns mâna, 

— Cum, domnule, nai fost la teatru? Ce 
nenorocire !.. Ce nenorocire|.; Ai fi azistat la un 
succes fără pereche! 

— Cum? Un succes? mă întrebă el repede, 
cu glasul răgușit. Crezi? l 

— Un succes extraordinar! strigai eu; un 
mare succes, care trebue să fi crescut la actul 
al treilea“... 

Sardou mă privi ca deşteptat dintr'un vis. 
Nu voia să mă creadă. 

După patruzeci de ani, când i-am amintit 
şi această întâmplare, el imi răspunse: 

— Ştii ce vream eu să fac în seara aceea?! 
Să-mi sbor creierii! Cei zece ani de luptă şi 
deziluzii, mă sfârşiseră. Până să mi se primească 
piesa aceea, teatrul d. v. îmi respinsese alte şapte 
piese. Dac'ar fi căzut și ea, seara aceea eră să 
fie poate ultima mea seară... 

— Nu puteai să faci asta! — i-am ră- 
spuns. 

— De ce? 

— Cine eră să-ţi mai plătească cismarul?! 


© 
„Pentru Sceptru“ au botezat d-nii D. Nanu 
şi G. Orleanu traducerea dramei lui François 
Coppée, Pour la couronne. 
lar prefaţierul anonim al acestei traduceri 
(publicată în numărul 13 din „Biblioteca româ- 
nească Enciclopedică, Socec“) apreciind munca 











traducătorilor, zice că „versurile şi: rimele din 
„Pentru sceptru“ sunt un adevărat progres 
al limbii, chiar asupra limbii lui Eminescu şi dau 
formei românești o savoare pe care zadarnic am 
căuta-o în textul francez“, 

Pe domnul Nanu, unul din traducători, îl 
cunoaştem ca versificator corect, lipsit de ori- 
ginalitate în poeziile proprii, ce e drept, dar ca- 
pabil să traducă cu succes lucrări în versuri. Il 
socoteam şi pe d-su, alături de d-l Cornelie Moldo- 
veanul și alţii, unul din acele elemente folositoare 
literaturii prin râvna ce-o pun în tălmăcirea capo- 
doperelor străine: de dragul acestor fel de ser- 
vicii, li-se iartă nevinovatele încercări poetice 
originale... 

Dar câtă vreme d-l Cornelie Moldoveanul ne-a 
dat o traducere minunată a „Cântărei Cântărilor“, 
d-i Nanu ne e încă dator cu o scuză a versu- 
rilor proprii, pe cari le publică de câteva zeci de 
ani încoace. 

Căci, nu poate fi vorba de „Pentru sceptru“, 
ca de o lucrare valoroasă; cu atât mai puţin am 
puteă spune că ea e un progres al limbii şi — 
auziţi minune! — că versurile ei întrec textul 
fruncez,. 

Bănuim ca autor al prefeţei, pe d-l Drago- 
mirescu, directorul „Bibliotecei Socec“, şi cu pri- 
lejul acesta, învăţăm ce temei să punem pe pă- 
rerile sale critice: Duiliu Zamfirescu superior lui 
Iosif, Cerna superior lui Goga și Nanu superior 
lui Eminescul... 

„Şi nu ne-am fi luat ingrata sarcină să 
purecăm traducerea d-lor Nanu şi Orleanu, dacă 
n'am şti ce scandal a făcut d-nul Dragomirescu 
pentru nişte insigaifiante erori de tipar dintr'o 
ediţie a prozei lui Eminescu, scoasă de domnul 
Scurtu... 

Vreti să cunoaşteţi câteva din „rimele rari“ 
cari împodobese aceasta traducere? Iată-le: 

Aspru rimeuză cu sihastru (pag. 20), la naiba 
rimează cu să-l aibă (pag. 28), înfrângeri rimează 
cu fulger (pag. 20), latră rimează cu asvârle 'n 
el cu piulra (pag. 66), străpuns rimează cu smuls 
(pag. 73), veac rimează cu fac, strajnie rimează 
cu pasnic (pag. 92), călău-timează cu brâu (pag. 
95), sânu-mi cu chinu-mi (pag. 112), totul cu mortul 
(pag. 121), dărâmă cu aramă pag. (137) etc. 

Intr'adevăr, foarte rari rime! Numai d-nii 
N. și O. le puteau găsì!... Cele cari nu sunt 
„rari“, sunt foarte obicinuite: noapte-şoapte, albă- 
salbă, vânt-pământ, plânsul-dânsul, ocoleşte-sileşte- 
subeşte-doreşte-ânchipuieşte-binevoieşte ete. 

Inzadar vei căută în cele 144 de pagini ale 
acestei broșuri, un fragment în care versul să 
fie curgător, lipsit de enormele greşeli de ritm 
din cari spicuim mai jos câteva; înzadar vei 
căută o întorsătură mesteşugită a versului, care 
să te facă să uiţi o clipă munca bietului tra- 
ducător. A 

Ritmul domnilor Nanu şi comp., cade din 
groapă *n groapă, când n'o ia razna ca 'n rån- 
durile acestea: 

Cu turcii, totdauna ai talionu-aminte: i 

n Ochiu pentru ochi deapuri și dinte pentru dinte. .. (pag. 36), 
Sau: 

Blagosloviţi acuma şi pururea ?n deplin 

„Numele Tatălui, Fiului şi Sfântului duh. Amin !* (pag, 46), 

Ritmul d-lor Nanu şi comp. e adesea, olog: 

Astfel, de-o lună pace? Nici harța cea mică, (pag. 59). 

Iar tu Mihai cel sfânt vei fi Mihai cel mare! (pag. 17). 

Cine-i? Tovarăş! Bine acum dă-mi lozinca.. (pag. 82). 

“Ți-e plină cu merinde. Cine eşti, mă tată? (pag. 83). 

Știu. Locul îl cunose bine. Născut aicea nu-s? (pag. 83). 

Nu pentru el. Pentru femeia asta. Ea?! (pag. 132). 

Poate nu crezi, iubite cetitor! Cumpără 
broşura — numai 30 de bani — şi vei vedeă 
cât e de schiop ritmul discipolilor d-lui Drago- 
mirescu. Vei intâlni acolo, între alte multe rân- 
duri foarte muzicale şi pe acestea: 

De noi frântu-s'au turcii (pag. 19). 

Orcum, regele, bine... (pag. 21). 

Să-ţi văd rănile 'nchise.., (pag. 30). 

Ce-aud, Turcu ?ncereat-a. .. (pag. 33). 

Astfel, întreaga ţară slavă lui Dumnezeu... (pag. 34). 


© BCUCIuj 











Pag. 384. 





Luaţi aceste steaguri iar tu, fiule ceată... (pag. 39). 

O ştiu fire plăpândă... (pag. 42). 

Imi dai nume de soră... (pag. 43). 

Bine-ai venit, că tocmai prințu-a plecat, vânează... 
(pag. 50). 

O nu, cântecul ăsta... (pag. 51). 

Plugul îl țin pe loc... (pag. 54). 

Numit calea Traiană... (pag. 58). 

Duceam felu? de vieață... (pag. 64). 

S'o dea regelui iarna... (pag. 70). 

Cum vrei să-mi ating scopul (pag. 71). 

Cà or eu, or zăvodul tiu una mi-e osânda. (pag. 80). 

Ziua să dormi. (pug. 80). 

Maica-mi spuneă sărmana... 

Imi pai că până astăzi nu te-am văzt niciodată 
(pag 83) 

Caci Dumnezeu te vede, ceru 'nstelat priveşte... pag. 90). 

Iţi va cădeă pe umeri lanţ de apânzurătoare. (pag. 92). 

Vândut turcilor orb (?) (pag. 95). 

La luptă pentru tară tata-a murit învins. (pag. 110). 

Fiul mă ocoleste. (pag. 114). 

Cânsi învinşi s'aruncă pe căpitanul lor... 

Turcii-au trecut Balcanii. (pag. 116). 

Tu Şi că gtiam totul. (pag. 170). 

Regele. Cer dreptate... (pag. 122). 

Eu 'nsă-mi, Vasilida văduva lui Mihai... (pag. 125). 

...de doi diaconi purtat. (pag. 130). - 

Dar mai întâi, mi-l scoate îndată din 'nchisoare 


(pag. 134). 

Regele vine, uite... (pag. 139). 

Nu mai vorbim de abondentele pleonasme 
gi cacofonii, nici de frazele încâlcite, şi adesea 
neințelese din acest model de versificaţie „su- 
perior textului francez“, 

Vom da numai câteva exemple de „pro- 
gres al limbii“. Că acest progres se manifestă 
în cazul de faţă prin greşeli din gramatică ne- 
permise nici liceanului din clasa patra, va re- 
cunoaşte-o și d-l Dragomirescu: 

Mureau în grele chinuri daţi pradă pentru ciori (pag. 17). 

Iar cuibul tău de roabă voi face-o cald polog. (pag 44). 

Păziţi-vă de câinii care 'ndeşert nu latru.. ipag. 60). 

Atuneia şti că-i bine să'ntrebi pe umbre. (pag. 61). 

Tu şti că toţi plec capul.. (pag. 89). 

Când Turcii pustii-va.. (pag. 91). 

Turcii a zecea oară scap. (pag. 99). 

De ce turbur ochii.. (pag. 105), 

Şi crini şi garofiţe de codru 'nbălsămite. (pag. 108). 

Tu ce 'nduraşi robia æ omului cel rău., (pag. 169). 

Ar mai fi multe de spus, dar ne oprim aici 
D. Dragomirescu va pretextă că traducerea e 
făcută în veacul trecut. Şi-i vom răspunde noi 
că tot în veacul trecut a tradus şi d-sa „Antigona“ 
lui Sofocle, pe care am înjosi-o comparându-o cu 
multe traduceri făcute de opt ani încoace. „Li- 
cenţe poetice“ va zice d-l Nanu. Şi-i vom ră- 
spunde d-lui Nanu: Cu veacul trecut, s'a isprăvit 
și cu „licenţele poetice“, bătrânule traducător! 

Eft. 


Cronica rimată. 
Sau vorbit să-mi scoată ochii... 


S'au vorbit să-mi scoată ochii 
Doamnele din Hermannstadt, 
Fiindcă 'n „Cronica“ trecută 
Rău de tot le-am supărat... 


Supăratu-le-a, de pildă, — 
Arsă-l focu boclucaş ! — 
Dintre versurile-mi toate 
Cel cu „ofițerii saşi“. 


D'au vorbit să-mi scoală ochii, 
Fiindcă le-aş fi supărat 

Şi să dea cu pietre 'n mine 
Doamnele din Hermannstadt... 


Eu sunt gata... Prima doamnă 
Să poftească deci în drum 

Şi de simte că-i „cu musca“, 

Să lovească `n mine!... Cum?!... 


E. Victor. 








„PARA NOASTRA“ 


ECONOMIE. 


In fața bugetului. 


In comisiile parlamentare pentru buget s'au 
perindat până acum cele mai de căpetenie părţi 
de buget aparținătoare diferitelor rezorturi mi- 
nisteriale. 

Dar din proiectul de buget al nici unui mi- 
nister nu s'a desprins până acum nici un fapt, 
nici o îndrumare ce ar puteă alimentà şi numai 
nădejdea unei schimbări de sistem în spre mai 


| bine în gospodăria Ungariei. 


Aceleaș vederi înguste ale birocratismului nă- 
valnic, aceleaș peteceli, după culise cu „intre- 
prinzători“ favorizați de protecţie ori de rafinerii 
excepţionabile, aceleaş vorbe late și goale, me- 
nite să acopere lipsa acţiunilor conştiente şi în- 
drumătoare — ca și în trecut. 

Note noue doar două sar puteă prinde: 
Că preliminarul gospodăriei statului și pentru anul 
1909 s'a înmulţit cu sute de milioane şi că bud- 
getul nou e garnisit cu mai multă vorbărie „na- 
ţionalăt. 

Oricât de obositoare ar fi grămezile de cifre 
ce le cuprinde budgetul, totuș s'ar aşteptă cu drept 
ca acele să fie scărmănate mai conștienţios cel 
puţin de câţiva dintre cei peste 400 deputaţi, că- 
rora le revine îndatorirea controlului de guver- 
nament și înfiriparea de noue îndrumări pentru 
apropierea de o stare mai bună a cetăţenilor 
acestei ţări. În loc de asta însă se fac declamaţii 
goale, aproape patologice. Sunt de tot hazlii mo- 
mentele ce le fixează părinţii patriei, membri ai 
comisiei budgetare în cursul desbaterilor asupra 
proiectelor de budget, referitoare la unul sau altul 
dintre rezorturile ministeriale. 

Aşa de pildă, s'au găsit doi deputaţi care la 
întreg proiectul de buget referitor la politica 
agrară, comercială şi industrială, încredinţată ca 
executivă ministerelor de agricultură şi comereiu 
— n'au aflat moment, decât să ceară impetuos să 
se clădească de urgenţă un palat pompos pentru 
ministerul de agricultură şi altul tot aşa de pom- 
pos pentru ministerul de comerciu şi industrie. 

Altul la rândul său deşi a avut curajul să 
fixeze urcarea cheltuielilor bugetare şi-a ajuns 
maximul, ce poate fi suportat de populaţia ţării, 
s'a declarat împăcat cu situaţia, din motivul că 
are încredere personală în capacităţile financiare 
a premierului' Wekerle, girantul ministerului de 
finanţe. 

Despre învestiri ce să creeze noue izvoare 
de venit, despre distribuirea mai leală şi mai nor- 
mală a sarcinilor statului fie prin întoducerea pe 
toată linia a progresivităţii în contribuție, fie prin 
supunerea la dare a tuturor venitelor şi prin li- 
berarea de sub sarcina dării a micilor incassări 
zise venite, ce revin sărăcimii; despre o indru- 
mare raţională şi cu scop & muncii şi valorizării 
produselor agricole, a desvoltării şi întăririi co- 
merciului şi industriei cu mijloacele de comuni- 
caţie şi de finanţe — nici pomeneală nu se face, 
şi nici o singură cifră nu denotă că s'ar ocupă 
cineva dintre cârmuitorii de azi cu realizarea 
unui program de acţiune, chemat să slujască ţării 
o sănătoasă politică economică. 


Aceeaș lipsă de o lucrare organică şi rod- 
nică pentru bineinţelesul bun mers a tării, izbeşte 
pe oricine, care mai poate aveă răbdarea să răs- 
foiască în cifrele bugetare ale celorlalte rezor- 
turi ministeriale, chemate să îndrume vieaţa so- 
cială şi culturală a acestei ţări. 

Peste întreg proiectul de buget al actualului 
guvern se cocoţează doar şi mai izbitor ca până 
aci, furia distrugerii cu vorbe late şi umflate a tot 
ce nu este maghiar. 

Se vede că şi bărbaţii guvernului de azi se 
desmeardă în credinţa primejdioasă, că firele ace- 
stei furii șoviniste mai sunt şi azi potrivite să țese 
pânza, ce ascunde înaintea ţării şi lipsa de con- 

ştiențiositate şi invederatul faliment al actualului 
sistem de guvernament, zidit pe ruinele de privi- 
legii, ce-şi arogă plutocraţia. Nici azi detentorii 
puterii de stat, nu vreau odată cu cupul să se 
împace cu egalitatea în drepturi și obligamente, 
ce revine fiecărui cetăţean deopotrivă. 

Lupta desperată a privilegiaţilor plutocraţi, 
mai ales acum când simţesc tot mai mult cum 
vremea le mătură de sub picioare terenul — îi 
face brutali şi orbi. 

Căci numa aşă ne putem tălmăci mentali- 
tatea ce îngăduie să vâri cu forţă brutală velei- 
tăţile de rassă şi clasă chiar şi în cele mai ele- 
mentare acţiuni economice, care nu e permis să 
aibă nici cel mai mic amestec cu chestiunile de 
politică militantă ori chiar de partid, 

Numai așa ne putem explică acţiunile gu- 
vernului poreclite acţiunea săcuiască, acţiunea de 
munte, în slovăcime și altele astfel de acţiuni 
fără nici o indreptăţire economică de existenţă. 

Numai aşa ne putem explică năzbutia- ce: 
se face cu așazisele colonizări și parţelări -— 
prin care se ia pământul din mâna locuitorilor bă- 
știnaşi şi aclimatizaţi locului, ca să se dee în 
mâna unor oameni, leneși şi risipitori, care au 
singurul merit că sunt ciangăi ori chiar unguri. 


Care om nepreocupat va puteă aprobă astfel * 
de acţiuni economice? Și astfel de „acţiuni“ şi 
guvernare o găsim și pe terenul instrucției, tn- 
tocmai ca și pe acela al comerciului şi industriei, 

La toate aceste unde mai pui încă biuocra- 
tismul nemai pomenit, ce-și găsește expresie jal- 
nică în regimentele tot mai numeroase de sluj- 
başi flămânzi și goi, ce strigă zilnic după imbu- 
nătăţirea pânii. 

Apoi marile şi micile panamale, ce se ivesc: 
şi ici şi colo în actualul sistem de guvernare. 

Adăogaţi la aceste conture droaia procuro- 
rilor pânditori să-şi facă merite, suliţele jandar- 
meriei, insolenţa fisolgăbirăilor cu notarii şi exe- 
cutorii lor, şi veţi avea schiţa tabloului ce-l pre- 
zintă această ţară în iața unui nou proiect de 
budget și în preajma unui nou an de vieaţă con- 
stituţională — durată pentru binele şi adâpostirea 


cetăţenilor. , 


Că în faţa acestei situaţii nu ajung decla- 
mările dela întruniri și adunări naţionale, nu 
ajung ispitirile ce se fac înţelesului dreptului pu-: 
blic, nu ajung nici numai văpăile „latente“ şi pro- 
testările sentimentului nostru de români adevă- 
raţi — credem că e mai pe sus de orice dis- 
cuţie. 

Aici se impune muncă, organizație şi pe te- 
renul economie şi pe cel social şi cultural, ca 
să fie şi terenul politic bine folosit şi exploatat. 

Căci altcum înainte de a ne stânge ca ro- 
mâni, ne-om stânge ca oameni, troeniţi de mizerie. 


V. C. 0. 


CORESPONDENȚE. 


Cronică din Blaj. 


Bucură-te Romă mică 
Sună-ţi clopotele 'm slavă 
De mărirea ta trecută 
Cântă apa din Târnavă. 





De ruşinea ta de astăzi 
Povestese undele toate, 
Cum te-ai cufundat în rele 
In mizerii şi păcate. 


Scutură-te Romă mică 

Mai inuiţă-te odată 

Doarme ’n tine atâta vieaţă: 
Chinuită, sugrumată... 


Până când să te conducă 
Ramoliţii, somnoroşii ? 
De rugina ta cea multă 
Undele Tărnăvii-s roşii 


© BCUCIuj 


Nr. 47 — 1908. 





„PARA NOASTRA“ 


Pag. 385 


ennn — 


Intelege duhul vremii 

Din ţărână te ridică 

Să te faci şi tu mai mare 
Roma mică, Romă mică. 


Crezu "nfailibilităţii 

Ţi-a adus perirea tie 
Nu permiţi ca profesorul 
Cât un canonic să ştie. 


Astăzi tu te 'nchini la idoli 

Şi ridici altar minciunii 

Căci tu crezi: cu rangul creşte 
Dintele înţelepciunii 


Poarte mantie regală 
Prostul totuş se cunoaște 
Nu-i legat de rang talentul 
Omul de talent se naște. 


Câte minţi mai luminate 
Câte inimi mai alese. 
Le-ai lăsat aşa să moară 
Ingropate şi neglese. 


In a vieţii noastre zare 
Oameni de talent sunt stele, 
Că se stâng neingrijite 
Cum vei da seama de ele? 


Mor, cari au să pregătească 
Astei naţii viitorul, — 
— Pentru astfel de păcate 
Nu te scapă Purgatorul! 
Omega. 


Moțul și firea lui. 


Dela biserica din Albac, apucăm pe drumul 
„Arieșului în sus. Câtce ieşim din Albac, ni-se des- 
făşură o privelişte de toată frumuseţea. Călătorim 
seamă de două ore tot printre stânci uriașe, 
printre cari conduce drumul nostru și șerpueşte 
cristalinul Arieş. Ici colea izvoare micuţe ies din 
stâncile deadreapta şi dau călătorului apa rdco- 
sitoare, în dogoreala verii. Oameni întâlneşti mai 
rar, Ici eolea câte un păstor ori păstoriţă păzesc 
pe coastele poenilor văcuţele ori oiţele lor; mai 
rareori doi trei păstoraşi se scaidă în apa Arie- 
şului. Peşti prind numai pe furiş, căci pescuitul 
e oprit, fiind a erarului. 


După călătorie de o oră se deschide drumul 
şi iată zărim și locuinţe omenești. Aici mi-a fost 
dat să văd o cărărușe, ce în formă gerpuitoare 
duce pe vârful unei puternice stânci, unde se 
zăresc locuinţe omeneşti. Aici mi s'a spus, cumcă 
oamenii cară cu berbinţele pe cai apa necesară, 
căci acolo nu-i modru să afle izvoare de apă. 
Dar aerul curat de acolo, nu cred, să mai aibă 
păreche. 

Inainte de a ieşi la larg se apropie Straju 
vește colțuri de o înălţime uriaşă de abia străbate 
Arieşul şi îngusta cărăruşe ce duce spre Gârda- 
de-jos. 

In Garda-de-jos locul e frumos. Am poposit 
la un fost elev al meu, fiul gornicului de pădure 
Costea, care ne-a primit şi ospătat cu o afabili- 
tate neaşteptată. 

Intoemiri şi prânz ca la oraş ne-a pregătit 
doamna casei, o moaţă sdravenă şi frumoasă. 
Am mâncat, ne-am ospătat şi am dat şi tributul 
lui Morfeu, la zuzuitul plăcut al apei, ce învârteă 
două roţi de moară. 

De aici, bine recreaţi, am plecat pe drum 
în sus, drumul mai puţin îngrijit. Am ajuns în 
Gârda-de-sus şi apoi tot prin brazi la Lăpuş, 
-adăpostindu-ne la un învăţător, fost elev al meu. 

Incă înainte de a sosi seara, ne-am luat 
prin sat în sus şi am făcut o vizită preotului, care 
nefiind acasă, ne-a ospătat doamna preoteasă, 
o doamnă foarte simpatică şi cu o casă aranjată 
foarte drăguţ. Doamna eră la Arieș, supraveghiă 
spălatul hainelor. De aici am mers la un fruntaș, 
mare gornic de pădure, pe care-l cunoşteam din 





Sân Mihaiul de lângă Turda, un român verde 
şi ortodox bun. O mare surprindere i-am făcut 
acestui venerabil bătrân, care s'a reintors la bă- 
trânețe la cuibul său, cu aerul curat şi apa 
limpede. 

Lăpuşul se află tocmai sub Biharea, după 
care se începe propria Ungarie. 

De aici zărim piscul Curcubeta cu pieatra 
grăitoare. Spun bătrânii, că această piatră grăiă 
din când în când, povestind pățăniile trecutului. 
Astăzi s'a răi! lumea şi a amuţit. 

Aceste trei comune poartă numirea de Scă- 
rişoara. Părţile de jos între Gârda-de-jos şi Albac 
sunt stâncoase, păduroase. Gârdele şi Lăpușul 
sunt deluroase, păduroase şi acoperite cu fânaţe 
de munte. 

Pământul e puţin productiv. Se produce 
săcară, fusole, cartofi şi cânepă. Cu toate astea 
am văzut la fruntaşuil Costea şi cucuruz de 
probă pus. Apoi la preotul Zodea din Lăpuş în- 
cercarea de a sămănă varză. 

Ocupaţia locuitorilor este Jemnăritul. Fac 
doage, din cari construese vase de lemn, pe cari 
le transportează în Ungaria până pe la Tisza, 
Croaţia şi Serbia; Lemnul pentru doage îl cum- 
pără cu bani, căci pădurile sunt ale erarului. Ba 
în era şovinistă de uzi nu le dau nici pe bani, 
zicându-le: „Duceţi-vă la deputatul Dr. Stefan 
Pop să vă dee.“ O uluziune la interpelarea, ce 
o a făcut acesta în parlamentul ţării în contra 


abuzurilor organelor oficioase. In urmarea acestei | 


interpelări s'a ordonat, ce e drept cercetare, dar o 
îmbunătăţire a sorții Moților nu, a urmat căci 
„Turcul te bate, turcul te judecă“. 

Veni-vor timpuri, când se vor ivi şi oameni 
mai drepţi, cari să aibă milă faţă cu această 
populație harnică și blândă ca mielul! Din cele 
ce am văzut remarc biserica din Gârda-de-sus 
o bisericuţă de lemn, a cărei turn şi altar e 
acoperit cu tinichea.. 

Păreţii din lăuntru sunt pictaţi pe lemn de 
un anumit pictor natural, Silaghi din Abrud, 
înainte cu vre-o două sute ani. 

Aici am dat peste nişte pomelnice de lemn. 
Fiecare familie își are pomelnicul său, pe care 
sunt scrise cu litere cirile, iar pe cele mai nouă 
cu litere latine, numele răposaţilor. De pe ace- 
stea ceteşte preotul pe ceice plătesc cununa anului. 
Unele sunt frumos crestate. 

Aici am văzut şi femei, cari duceau la al- 
toire copilașşii, în un leagăn de nuele, purtat în 
spate, o invenţie a Motilor toţi industriaşi de 
lemne. 

Natura scărişorenilor: Sunt un popor blând, 
harnic, cucernie, ortodox dela roată şi români buni. 
Notez, că toţi sunt greco-orientali. Sunt ospitali 
şi cu cuviinţă. Copiii dedeparte, depe vârful stân- 
cilor își iau pălăria şi dau bineţe. Nu-s certăreţi, 
nici pârdtori. Procese nu prea au. Nici datori 
pe la bănci nu sunt. Sunt foarte câștigători. 
Cutreeră lumea. Exterior: oameni de mijloc, în- 
desaţi, cu niște ochi vii. Motele cu o faţă roşie 
sănătoasă şi ochi răpitori. Un preot, fost elev 
al meu, când mă vede, strigă, plăcut surprins: 
„lacă iubitul meu profesor! !/* 

Dr. Petru Span. 


Studenţii italieni din Austria vor ţinea în 
curând un mare congres la Viena spre a discută 
chestia înfiinţării unei universităţi italiene în 
Austria. Cu această ocaziune ei au votat urmă- 
toarea rezoluţie: „Comitetul studenţilor italieni va 
începe o agitaţie intensivă spre a puteă să se 
aducă la îndeplinire înfiinţarea unei universităţi 
italiene la Triest. Promisiunea guvernului că va 
înfiinţă o facultate de drept italiană la Viena nu 
s'a realizat. De altfel noi nici nu voim aceasta, 
Și nu vom conteni lupta, până când cererea 
noastră nu va fi îndeplinită.“ 








ȘTIRI 


Societatea pentru fond de teatru român 
ne trimite următorul apel: 

Acesta este al 25-lea an de când cea mai 
mare artistă dramatică română, doamna Agatha 
Bârsescu- Radovici, a păşit mai întâi pe scenă. 

După atâţia ani de lupte şi de succese pe 
scena germană, ea a revenit la scena românească, 
cucerind inimile tuturor prin farmecul graiului 
românesc. Dar puţini dela noi au avut fericirea 
s'o poată auzi, 

Acum, în sfârșit, toemai în anul jubilar 
al marei noastre tragediane, pe care Europa în- 
treagă o cunoaşte şi o admiră, — ni se va da 
prilejul dorit s'o putem vedeă şi auzi în mijlocul 
nostru. i 

Doamna Agatha Bârsescu-Radovici va face 
un turneu-în Ungaria și ni se va prezentă în 
rolurile ei de forţă, în piesele mari de renume 
universal, — şi ce e mai mult: ea va jucă ro- 
mâneşte ! 

Turneul ei artistic se va începe în Braşov, 
unde va da în zilele de 11/24, 12/25 şi 13/26 L 
c. 3 reprezentatiuni cu o trupă specială. Va urmă 
apoi în: Sibiiu, Făgăraş, Blaj, Abrud, Orăştie, 
Haţeg, Lipova, Arad, Lugoj, Caransebeș și Ora- 
viţa, pentru cari oraşe are permisiune de a jucă, 
până la Februarie. 

E de datorinţa noastră să dăm tot sprijinul 
nostru acestei mare artiste, care ne onorează 
neamul. ă 

De aceea ne luăm voia a vă rugă, să bi- 
nevoiţi a pregăti terenul pentru asigurarea suc- 
cesului reprezentaţiilor din orașul D-Voastră: 
Să vă întruniţi fruntaşii din localitate, să faceţi 
apel la toţi Românii din oraş şi jur, îndeosebi 
la intelectualii noştri, Domni şi Doamne, — ca 





„să folosească acest strălucit prilej! Să alerge cu 


toții: ca să-și nobiliteze sufletele și să-şi încăl- 
zească inimile la izvorul fermecător al artei dra- 
matice în graiul naţional şi să-şi dea tributul lor 
de recunoștință şi admiraţie cătră marea artistă 
a neamului nostru | 

Despre timpul, când va sosi celebra artistă 
la D.-Voastră, vă vom informà ulterior. 

In numele culturii și artei, Vă zicem: lucraţi, 
ca toți Românii de pe aici să vadă şi să aplaudeze 
pe Doamna Agatha DBârsescu- Radovici ! 

Vă salutăm cu iubire frăţească! 

Braşov, in 5/18 Noemvrie, 1908. 

Pentru comitetul societăţii pentru fond de 
teatru român: 

Virgil Oniţiu, 


vice-prezident. 


Dr. losif Blaga, 


secretar. 
o 


„Le Journal“ într'o depeşe primită din Berlin 
publică un interview, pe care l-a avut un om po- 
litie de seamă care pretinde chiar că cunoaște 
părerile d-lui de Biilow. După dânsul criza inte- 
rioară a Germaniei s'a rezolvat. Impăratul de și 
aveă dreptul de a se plânge a întins cel dintâi 
mâna zicând: N'am avut dreptate! Nu este aceasta 
cea mai serioasă garanţie? Patriotismul său a 
biruit, orologiu său justifică de asemenea pe ne- 
dreptate se reproșează d-lui de Biilow o rea vo- 
ință în contra Franţei. Ce motiv ar aveă ca să 
aibă o astfel de atitudine? dânsul este adorator 
al literaturei voastre; stimează civilizaţiunea fran- 
ceză, vă admiră armata; pentruce ar trebui să 
se nască un răsboiu? De asemenea impăratul: 
dorinţa sa cea mai mare este de a se apropiă 
cele două naţiuni. In afacerea dela Casablanca 
noi am primit îndată ce a fost cu neputinţă so- 
luţiunea care va păreă cea mai bună. Avem deci 
o probă de spiritul nostru de conciliere. Nu văd 
nici un nour pe orizont între noi. Din potrivă 
Franţa şi Germania, sprijinind interesele aliatelor 
lor, au totuş un ţel comun de pacificare şi de 
împăcare a lumii. Lumea are trebuinţă acum de 
aceste sforţări. 

Le] 

Din cauza şicanelor făcute Grecilor cu oca- 
ziunea alegerilor parlamentare la Pera în ulti- 
mele zile au avut loc demonstraţiuni din partea 
grecilor, S'a ţinut un mare meeting în faţa princi- 
palei biserici greceşti din Pera. Către ameazi mai 
multe mii de greci au trecut spre Stambul şi au 
manifestat în faţa Porții, în timp ce se ţinea consi- 
liul de miniştri. Consiliul a delegat atunci pe mini- 
strul de agricultură Mavrocordato care este grec, 
ca să liniştească pe manifestanți. Marele vizir a 
declarat deputaţiuni că se va puteă cere Parla- 
mentului invalidarea alegerilor. Până atunci Grecii 
pot controlă despoiarea scrutinelor prin oamenii 
lor de încredere. In acest timp mulţimea face 
sgomot. Un individ a spart ferestrile trăsurii minis- 
trului Mavrocordato. Episcopul grec care se află 
în aceiaș trăsură a fost maltratat. În cele din 
urmă manifestanţii au plecat şi mai îndârjiţi însă 
au fost împrăștiați de trupe. Ministrul de interne 
s'a dus la Pera ca să inspecteze alegerile. Ordinea 
nu a fost turburată. Patrulele circulă. i 


[=] 

Inginerul lohann Straka a născocit un sistem 
care împacă sistemul „mai greu ca aerul“ cu si- 
stemul mai ușor ca aerul“. Are numai foloasele 
amândurora şi scapă de neajunsurile ce au în- 
trebuințate în parte. Straka e deplin încredinţat 
că va sburâ peste ocean fără nici o greutate, 
ba chiar fără să aibă nevoie de exerciţii şi ex- 
perienţe. Straka a născocit balonul încă din 1891, 
iar în 1895, fiind în Argentina, a voit să-l vânză 
guvernului, dar înzadar. Acuma a făcut un model 
şi l-a arătat la specialişti. Balonul lui nu atârnă 
de motor, căci şi oprindu-l poate sbură şi as- 


“ cultă de cârmă ceasuri întregi. Se poate cobori 


ori unde şi se ridică lesne fără hală sau ajutor. 
E prea bun, deci nu credem. 
(>) 

Zilele trecute s'a intrunit comisia miniştrilor 
celor două state sub prezidenţia d-lui Aehrental. 
Prezidentul a expus situaţiunea politică din punctul 
de vedere comercial al monarhiei faţă de Serbia, 
România, Bulgaria și Muntenegru și a relevat 
trebuința de a se lămuri mai multe chestiuni 
cari sunt încă pendinte. 

Conferinţa a discutat măsurile ce trebuiesc 
luate în curând, mai cu seamă în ce privește 
supunerea tratatului de comerciu austro-sârb, care 
este în vigoare în mod provizor, la aprobarea 
Parlamentelor, precum și în ce priveşte conti- 
nuarea negocierilor pentru tratatul de comerciu 
cu România. 

Conferinţa s'a ocupat asemenea cu mişcarea 
de boicotare şi s'a luat cunoştinţă de ordinele 
date de d-l Aehrental ambasadei din Constantinopol. 


Bibliografie. 


Am primit la redacţie: 

Letopiseți de Const Mille, conţinând însemnările zil- 
nice, pe anul 1904, ale directorului ziarelor „Adevărul“ și 
„Dimineaţa“ din București. Preţul 1:50, 

o 

„Revista enciclopedică“ Nr. 9, cu nuvele de Con- 
stanța Marino şi Mihail Sadoveanu, cu interesante eronici 
ştiinţifice gi artistice. 

Remarcăm, îndeosebi, articolul despre Tolstoi, semnat 
C. Sărcăleanu, și notiţa foarte justă „Sentinţe critice“ îm- 
potriva d-lor Duiliu Zamfirescu şi Mehedinţi. . 

Vasile E. Moldovan publică o frumoasă „Scrisoare 
din America“, 

o 

„Calendarul național“ al „Foii interesante“ pe anul 
1909, întocmit de redacţia foilor naţionale dela Orăştie 

E foarte frumos! Impodobit cu chipuri alese: Lo- 
curile sfinte: Grădina Getsimanii în care a fost prins 
Domnul Christos, Biserica de pe sf. Mormânt al lui Christos, 
vederea Ierusalimului și istoria lui; Chipuri din istoria 
naţională: Sarmiseghetuza, steag turcesc, steag românesc 
din răsboiul cu Turcii, şi altele şi altele! — Apoi de cetit;: 
poezii frumoase, povești, schiţe, glume, poveţe. 

E o cărticică ce îngrijește de sufletul cetitorului, 
îmbogăţindu-l cu cunoştinţe alese, înălțându-l în simţă- 
mintele naţionale, și petrecându-l. 

Daţi-l, ca pe o carte de folos, în mâna întregului 
tineret din comună, ca şi prin asta să stârniți dragostea 
de cetit la toți! 











"ŢARA NOASTRA“ 


Prețul: numai 18 cr. (36 fil) de unul. Celorce iau 
mai multe, pentru a le vinde, ca că aibă şi ei ceva pentru 
osteneală, şi trimit banii pentru dela 12 în sus, li-se dă 
cu numai 11 cor. (22 fil.) unul, având a-şi plăti ei poşta 
la scoatere. 

Dela 5—10 ex. e cu 13 cr. (26 fil.) unul, că la ace- 
stea trebue să plătească poşta la predare. 

Chipurile din „Calendarul Naţional“ sunt adevărate 
icoane, așa frumos sunt tipărite, nu simple mânjituri ea 
în multe altele! 

Scrieţi după ele la: Administraţia „Libertatea“ în 
Orăştie (Szâszvâros). 

o 

„Cănndarul Poporului“ pe 1909, a apărut cu un 
cuprins literar bogat. Acesta este anul al XXIV al acestui 
Călindar poporal. El cuprinde, afară de partea calenda- 
ristică, novele (Trei pomi de crăciun, Gane: Petru Rareş), 
poveşti (Vultur împărat de Maria Cunţan, Împăratul peg- 
tilor) poezii alese, două colinde, glume (și ilustrate) sfaturi 
economice ete. apoi Răvaşul, istoricul anului din urmă. 
Sunt date toate târgurile din Ardeal şi Bănat, fără eroare. 
Călindarul e împodobit cu mai multe portrete: Nie. Popea, 
Porumbescu, Dr. Miron E. Cristea, Dr. E. Stroia, apoi por- 
tretul M. Sale, a regelui Portugaliei, balonul lui Ze- 
ppelin, ete. 

Preţul este 40 fil, pe poștă 45 fil. Se poate procură 
dela librăria „Foaiei Poporului“, Sibiiu. 

„Biblioteca românească enciclopedică Socec“, care 
îşi propune să fie pe lângă o enciclopedie românească, 
atât poporană cât şi culturală, cu caracter atienţifie, artistic 
și istoric, şi o bibliotecă literară universală, care să cu- 
prindă, pe lângă operele clasicilor noștri, pe lângă lucrările 
de valoare din mişcarea literară actuală, şi capo-d'operile 
mai însemnate din toate timpurile şi de pe toate terenurile 
din literaturile străine, atât în ediţii complete, cât şi în 
ediţii prescurtate, însoţite întotdeauna de note şi analize 
critice şi istorice. 

„Biblioteca românească va fi împărţită în mai multe 
subdiviziuni: Biblioteca culturală, Biblioteca distractivă, 
Biblioteca uzuală, Biblioteca tinerimi și Biblioteca didactică. 
Preţul unui exemplar 30 bani. 

o 

pCuvântări ocazionale și funebrale“ de Pr. D. Voniga. 
Tomul 1. 16 coale tip. 8° mare. Tipografia Nouă, Orăştie. 
Preţul 4 cor. plus porto. 

Aceste cuvântări compuse pentru toate ocaziunile ce 
oboin în oficiul pastoral al preotului, conțin o mulțime de 
învățături, sfaturi, mustrări şi imnuri morale, toate potri- 
vite împrejurărilor, ocaziunilor și gradului de pricepere al 
ascultătorilor. 

Folosul practic ce aduce publicarea astorfel de eu- 
vântări literaturei noastre bisericeşti, nu se poate accentuă 
îndeajuns. Ocaziunile şi evenimentele extraordinare ce obvin 
în vieaţa creștinului sunt cele mai binevenite şi mai po- 
trivite momente pentru a puteă influinţă cu succes asupra 
minţii și asupra inimii împietrite a ascultătorilor spre a-i 
întoarce dela păcat la mântuire. 

















Nr. 47 — 1908. 





Cuvântările pr. D. Voniga întrunind laudabile cali- 
tăți materiale și formale, fiind scrise într'o limbă clară și 
plăcută, opul se recomandă pe sine în atenţiunea onoratei 
preoţimi. Il recomandăm cu căldură. Se poate procură la 
autor în Gyirok (Temes. m.) 


Poșta redacţiei. 


H. P P. Lipsca. Bai Ganciu, nu Bai Ganiu? 

D-ra X, Locco. Poezia d-v. e foarte hazlie, dar nu 
o putem publicà înainte de a cunoagte numele autoarei. 

N. R. București. Vă miră vorba „gușaţi'? Sunt 
p'aici nişte sate unde, din pricina apei, ţăranii sunt gugați. 
In Sibiiu, se vede că e o altfel de apă, fiindcă în loc să 
le crească oamenilor guga „în gât“, le creşte în cap. 

De aceea li-se pare, că dacă ești om deştept trebue 
să fi şi pungag. De aceea, o faţă tâmpită e semn de cea 
mai desăvârşită cinste. 

lată, iubite domn, rostul versului. „In Sibiiu gugații 
confundă cinstea cu prostia“, 


„REIESE 
Cassa de păstrare (reuniune) 


în Săliște. 





Primeşte depuneri spre fructificare 
pe lângă un termin de anunţ scurt cu 
4%, pe lângă un termin de anunț mat 
lung cu 4:/1%, iar depuneri mai mari 
cu 5%. 

Darea de camete o plătește insti- 
tutul. 

Depuneri şi ridicări se pot face şi 
pe cale poştală cu cecuri. 

Imprumuturi acoardă pe cambii, 
pe obligaţiuni cu cavenţi, pe hipotecă 
precum şi ca credite de Ctcurent pe 
lângă asigurarea hipotecară sau hârtii 
de valoare (acţii şi efecte publice). 

Etalonul de interese variază între 
8%, şi 6%, netto după mărimea împru- 
mutului și asigurarea oferită. 


1—20 Direeţiunea. 

Banca de asigurare 


TRANSSYLVANIA.“ 








Fonduri de întemeiare şi de rezervă 2.161,399'11 cor. 


asigurează în cele mai avantagioase condiţii: 


contra pericolului de incendiu și exploziune, 


edificii de orice fel, mărfuri, mobile, vite, producte economice ete. 


Dei asupra vieţii æa 


tn toate combinaţiile: capitaluri pentru cazul morţii, asigurări de zestre, de copii, de studii, 








Asigurări poporale fără cercetare medicală. 








Asigurări pe spese de înmormântare cu solvirea imediată a capitalului scadent la decedare. 


Valori asigurate contra incendiului : 
95.816.412'— coroane. 








Capitaluri asigurate asupra vieţii: 
9.852.454-— coroane. 


Dela intemeiare s'au solvit: 
pentru despăgubiri de incendii 4,484,278:83 coroane, 
pentru capitaluri asigurate pe vieaţă 4.028,113-12 coroane. 


Oferte şi orice informațiuni se pot luă dela: Direcţiune în Sibiiu, str. Cisnădiei Nr. 6, 
stagiu I, curtea I, și la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 


Tiparul tipografiei Arhidiecezane în Sibiiu. 


: 
<4- din Sibiiu => 
== întemeiată la anul 1868 
în Sibiiu, str. Cisnadiei Nr. 5 (edificiile proprii). 


; 

; 

t 

: rente pe vieată etc. 
t 

: 

